สูงกว่าคาด! “สหรัฐ” เปิดตัวเลข GDP ไตรมาส 3 โต 2.6%
สหรัฐเผย GDP ไตรมาส 3/65 ขยายตัว 2.6% ในไตรมาส 3/65 สูงกว่าที่นักวิเคราะห์คาดการณ์ที่ระดับ 2.3%
สหรัฐเผย GDP ไตรมาส 3/65 ขยายตัว 2.6% ในไตรมาส 3/65 สูงกว่าที่นักวิเคราะห์คาดการณ์ที่ระดับ 2.3%
27 ต.ค. 2565

กระทรวงพาณิชย์สหรัฐฯ เปิดเผยตัวเลขประมาณการครั้งแรกสำหรับผลิตภัณฑ์มวลรวมภายในประเทศ (GDP) ประจำไตรมาส 3 ในวันนี้ โดยระบุว่า เศรษฐกิจสหรัฐขยายตัว 2.6% ในไตรมาสดังกล่าว สูงกว่าที่นักวิเคราะห์คาดการณ์ที่ระดับ 2.3%
โดยการเปิดเผยตัวเลข GDP ดังกล่าวช่วยคลายความกังวลของนักลงทุนเกี่ยวกับภาวะเศรษฐกิจถดถอยในสหรัฐ หลังจากเศรษฐกิจหดตัว 1.6% ในไตรมาส 1 และ 0.6% ในไตรมาส 2 ซึ่งทำให้สหรัฐเข้าสู่ภาวะถดถอยทางเทคนิค
ด้านสำนักงานวิจัยเศรษฐกิจแห่งชาติสหรัฐ (NBER) ถือเป็นหน่วยงานในการตัดสินเกี่ยวกับการขยายตัวหรือการถดถอยของเศรษฐกิจสหรัฐ โดยจะมีการพิจารณาจากหลายปัจจัย ได้แก่ การจ้างงาน การบริโภค การผลิตในภาคอุตสาหกรรม และรายได้ส่วนบุคคล ก่อนที่จะทำการประกาศอย่างเป็นทางการ